kardosdrur/scandi-wiki huggingface dataset:
Jorge González

Jorge González bedre kendt som Giant Gonzalez (født 31. Januar 1966 i Formosa, Argentina, død 22. september 2010) var en argentinsk wrestler, basketballspiller der var den højeste wrestler nogensinde, med sine 229 cm.

Gonzales afsluttede karrieren i 1995 og har desuden medvirket i flere film og tv-serier, bl.a. Baywatch.

Eksterne henvisninger

Referencer 

Wrestlere
Basketballspillere
Sportsfolk fra Argentina
Christian Ditlev Reventlow (flertydig)

Christian Ditlev Reventlow eller Christian Detlev Reventlow kan henvise til flere personer:

 Christian Ditlev Reventlow (1671-1738) (1671-1738) – dansk lensgreve til Grevskabet Christianssæde og Baroniet Brahetrolleborg, officer, overpræsident i Altona
 Christian Ditlev Reventlow (1735-1759) (1735-1759) – dansk lensgreve til Grevskabet Reventlow, Baroniet Brahetrolleborg, stamhusene Krenkerup & Frisenvold
 Christian Ditlev Reventlow (1710-1775) (1710-1775) – dansk lensgreve til Grevskabet Reventlow, Grevskabet Christianssæde og Baroniet Brahetrolleborg, elefantridder og gehejmekonferensråd
 Christian Ditlev Frederik Reventlow (1748-1827) – dansk lensgreve til Grevskabet Christianssæde samt senere Grevskabet Reventlow, dansk statsminister og reformator, elefantridder
 Christian Ditlev Reventlow (1775-1851) (1775-1851) – dansk lensgreve til Grevskabet Reventlow og Grevskabet Christianssæde, kammerherre
 Christian Ditlev Reventlow (eventyrer) (1898-1958) – dansk eventyrer (Christian Ditlev Frederik Reventlow)
Stephen Daldry

Stephen David Daldry (født 2. maj 1961) er en engelsk teater- og filminstruktør, samt producer, som har været Oscarnomineret for sine film Billy Elliot, The Hours og The Reader.

Filmografi 
 Billy Elliot (2000)
 The Hours (2002)
 The Reader (2008)

Eksterne henvisninger 

 

Filminstruktører fra Storbritannien
Roberto Fortuna

Roberto Fortuna (født 1958) er en dansk arkitekturfotograf, der arbejder for Nationalmuseet, herunder projektet Danmarks Kirker, og Styrelsen for Slotte & Kulturejendomme. Han er også husfotograf for Hotel Pro Forma.

Udvalgte bidrag til bøger 
 Flemming Frydendal, Christian VII's Palæ, Slots- og Ejendomsstyrelsen 1996 (fr. og eng. udgaver 1999). 
 John Erichsen, Frilandsmuseets fynske vandmølle, Frilandsmuseet 1998.
 Joan Hornby, Himmelsk silke: Vævning af brokadestoffer i det gamle Kina, Nationalmuseet 1999. 
 John Erichsen, 10 historier om Reventlow, Reventlow-Museet Pederstrup 2000. 
 J. Steen Rasmussen, Københavns Rådhus: Restaurering af repræsentationslokaler år 2000, Københavns Kommune 2000. 
 Inger Tolstrup & Svend Jespersen, Nationalmuseets Kommandørgård på Rømø, Nationalmuseet 2001. 
 Ole Villumsen Krog & Preben Ulstrup (red.), Ruslands skatte – kejserlige gaver, Det Kongelige Sølvkammer 2002. 
 Per Theil, Hotel Pro Forma: Den dobbelte iscenesættelse – rum og performance, Arkitektens Forlag 2003 (eng. udgave 2003). 
 Katia Johansen, Dronning Louises påklædningsdukker c. 1825-35, De Danske Kongers Kronologiske Samling, Rosenborg 2004.
 John Erichsen & Mikkel Venborg Pedersen (red.), Herregården: Menneske, samfund, landskab, bygninger 1-4, Nationalmuseet 2004-06. Ny udg. 2009.  / 
 Katia Johansen, Alt for Norge!: Udstillingskatalog, De Danske Kongers Kronologiske Samling, Rosenborg 2005. 
 Leah Rasmussen & Christian Hede, Ruinerne under Christiansborg, Slots- og Ejendomsstyrelsen 2005. 
 John Erichsen (red.), Med lov skal man land bygge: Københavns Byret i 200 år, Forlaget Thomson 2006. 
 Vibeke Woldbye, Europæisk gobelinkunst: 15.-20. århundrede: Bestandskatalog, Kunstindustrimuseet 2006 (eng. udgave 2006). 
 John Erichsen & Luise Skak-Nielsen, De gamle huse: Frilandsmuseet i Maribo, Lolland-Falsters Stiftsmuseum 2007. 
 Vibeke Andersson Møller, Farver i funktionalismen, Forlaget Rhodos og Nationalmuseet 2009. 
 Ulla Kjær, Nicolas-Henri Jardin – en ideologisk nyklassicist, Nationalmuseet 2010. 
 Kasper Lægring & Badeloch Vera Noldus (red.), Skjulte skatte i grænselandet: Dansk bygningsarv i Slesvig og Holsten, Frederiksberg: Bianco Luno 2010. 

Fotografer fra Danmark
Danskere i 1900-tallet
Danskere i 2000-tallet
Ansatte ved Nationalmuseet
Carolinarose

 
Carolinarose (Rosa carolina), også skrevet Carolina-Rose, er en lav, løvfældende busk med en opret eller opstigende, forgrenet vækst. Den kan blive bestanddannende, hvor den trives. Den er hjemmehørende i f.eks. North- og South Carolina i USA (deraf navnet).

Beskrivelse 
Barken er først rødbrun og tæt besat med børsteagtige torne. Senere bliver den brun med tynde, rette torne. Enkelte sideskud er dog helt tornløse. Knopperne er spredstillede, små, ægformede og brune med tydelig spids. 

Bladene er uligefinnede med 5-7 elliptiske til lancetformede småblade. Bladranden er skarpt savtakket med jævnt tilløbende spids. Oversiden er hårløs og kraftigt grøn, mens undersiden er grågrøn. Blomstringen sker i juli-august, hvor man finder blomsterne enkeltvis eller i små, endestillede stande på kortskud. Blomsterne er regelmæssige og 5-tallige med lyserøde kronblade. Frugterne er kuglerunde, blanke hyben, der bliver siddende langt hen på vinteren.

Rodnettet består dels af højtliggende, underjordiske udløbere og dels af kraftige hovedrødder med trævlede siderødder. Planten danner jordtræthed.

Højde x bredde og årlig tilvækst: 1,50 x 2,00 m (25 x 30 cm/år).

Hjemsted 
Carolinarose er udbredt fra Quebec og Ontario i Canada og fra USAs Oklahoma og Texas i vest til østkyststaterne, deriblandt North- og South Carolina (deraf navnet). Den optræder som pionerplante og foretrækker lysåbne eller let skyggede voksesteder med fugtig jord. Den er derimod tolerant over for de fleste jordtyper og pH-forhold. 

Bag ved klitterne på Plum Island ved Massachusetts' nordøstlige kyst, dvs. nord for Cape Ann findes arten i pioneragtig vegetation sammen med bl.a. amerikansk celaster, amerikansk nældetræ, amerikansk sassafras, farveeg, glansbladet hæg, hedemelbærris, pennsylvansk vokspors, rød løn, skovtupelotræ og weymouthfyr

Note 

Buske
Lyserøde blomster
Haveplanter
Rose
Hilmar Meincke Krohg

Hilmar Meincke Krohg (1. januar 1776 i Trondhjem – 13. august 1851 på Nøjsomhed ved Molde) var en norsk amtmand, søn af generalvejmester Nicolai Frederik Krohg. 

Fra sin fødebys katedralskole blev han student 1794, opholdt sig 1795-97 i Norge og tog juridisk eksamen 1799. Efter i nogen tid at have gjort tjeneste i kancelliet og som Frederik Moltkes privatsekretær drog han 1801 med titel af kancellisekretær til Norge og levede på en ejendom ved Trondhjem, indtil han 1807 udnævntes til amtmand i Finmarken. 1811 blev han forflyttet til Nordre Bergenhus Amt og samme år til Romsdals Amt, hvilket han tiltrådte umiddelbart efter sin fratrædelse af Finmarken. 1811-januar 1814 var han konstitueret stiftamtmand i Trondhjems Stift. Som amtmand i Romsdal tog han afsked 1840 med tilkjendegivelse af kongens "naadigste Tilfredshed med hans lange og tro Tjeneste". 

1814 mødte han på rigsforsamlingen og valgtes senere til amtets første repræsentant ved Stortingene 1814, 1818 (da han ikke kunde møde), 1824 og 1830. 1826 berejste han Finmarken som formand i den kongelige kommission, der havde at foreslå midler til amtets opkomst. Da han tog afsked, blev der af Molde og Aalesunds kommuner slået en medalje til hans erindring, amtsformandskabets medlemmer subskriberede 1841 til et legat i samme øjemed, og de 2 nævnte kommuner rejste et mindesmærke på hans grav. Krohg døde på sin gård Nøjsomhed ved Molde 13. august 1851. 

28. januar 1810 blev han Ridder af Dannebrog, 7. september 1818 Ridder af Nordstjerneordenen, 29. august 1832 Kommandør af Vasaordenen og blev 7. september 1843 Storkors af Vasaordenen.

Gift 31. marts 1803 med Cecilia Edel Sophie Stub (1786-1864). Han var far til Otto Theodor Krohg.

Kilder 

 
 Danske Jurister 1738-1936.

Amtmænd fra Norge
Personer fra Trondheim
Stortingsrepræsentanter
Eidsvollmænd
Riddere af Dannebrog
Riddere af 1. klasse af Nordstjerneordenen
Danskere i 1700-tallet
Nordmænd i 1800-tallet
Alumni fra Københavns Universitet
Grafisk Arbejdsgiverforening

Grafisk Arbejdsgiverforening (GA) er det tidligere navn for GRAKOM - Kommunikationsindustrien, der repræsenterer virksomheder inden for trykt og digital kommunikation. 

Grafisk Arbejdsgiverforening opstod som følge af en fusion mellem Dansk Provins Bogtrykkerforening og GO – Grafiske Organisationer i 1991. Forud for det ligger flere fusioner op gennem årene, og reelt har foreningen eksisteret siden 1875.

Navnet Grafisk Arbejdsgiverforening bestod frem til 2015, hvor det ikke længere var dækkende for medlemmerne, der i stigende grad beskæftigede sig med kommunikation i en bredere forstand end blot den grafiske. 

Foreningen var inddelt i syv lokalkredse fordelt ud over landet, og administrationen havde til huse i Helgavej 26 i Odense M.  

Foreningen var medlem af Dansk Arbejdsgiverforening.

Grakoms overenskomster 
Grakom er part i tre kollektive overenskomster:
 Den grafiske overenskomst indgået mellem HK/Privat, 3F, Danske Mediers Arbejdsgiverforening og Grafisk Arbejdsgiverforening.
 Funktionæroverenskomsten indgået mellem HK/Privat og Grafisk Arbejdsgiverforening.
 Serigraf- og digitalprintoverenskomsten indgået mellem HK/Privat og Grafisk Arbejdsgiverforening.

Grakom 
Grakom er en brancheforening stiftet i 2015 af Grafisk Arbejdsgiverforening (GA), der samtidig skiftede navn og ændrede foreningens struktur. GA's aktiviteter videreføres i hhv. Grakom - Brancheforeningen for Kommunikation, Design og Medieproduktion og Grakom Arbejdsgivere. Grakoms adm. direktør er Thomas Torp, mens Jesper Jungersen, direktør i Aller Tryk, er bestyrelsesformand. 

Foreningen er inddelt i syv lokalkredse fordelt ud over landet, og administrationen har til huse i Møllekajen 7, 3. th., 5000 Odense C og Nybrogade 12, 1203 København K. Grakom udgiver fagbladet GRAKOM. 

Grakom er medlem af Dansk Arbejdsgiverforening.

Selvom Grakom er stiftet i 2015, står foreningen på et bredt historisk fundament, hvor en række organisationer gennem årene har fusioneret i foreningen i takt med den teknologiske udvikling. Dermed har der reelt været aktiviteter i foreningens regi siden 1875.

Eksterne henvisninger 
 Grakoms hjemmeside

Noter 

Etableret i 1991
Arbejdsgiverforeninger fra Danmark
William H. Tunner

William H. Tunner (14. juli 1906 – 6. april 1983) var amerikansk generalløjtnant i United States Army Air Corps (USAAF) og senere United States Air Force (USAF).

General Tunner var kendt for sine organisatoriske evner som leder af store lufttransporter. 

Under anden verdenskrig gjorde han tjeneste i Air Transport Command (ATC), hvor han som oberst i 1944, blev ansvarlig for luftransporten af krigsmateriel fra Indien til Kina, hvor transportflyene skulle overflyve den østlige del af Himalaya-bjergene (The Hump), og senere virkede han som operationel chef i Military Air Transport Service (MATS) i forbindelse med luftbroen til Berlin i 1949 – 1951.

Tunner gjorde militærtjeneste fra 1924 til 1960, deltog i anden verdenskrig, Koreakrigen og blev blandt andet dekoreret med Distinguished Service Cross (DSC) og Bundesrepublik Deutschland das Große Verdienstkreuz mit Stern.

Eksterne henvisninger 

Militærfolk fra USA
International Bitterness Units

International Bitterness Units (IBU) er en betegnelse for hvor bitter en øl er.

IBU er en international betegnelse for bitterenheden. Man undersøger mængden af de opløste isoalfa-syrer fra humleharpikserne, der udskilles under urtkogningen og registrerer koncentrationen.

IPA'er er ofte øl med et højt IBU.

Udregning af IBU 
IBU = ( M x %A x %U x 1000 ) / V 

hvor M er massen af humle i gram, %A er indholdet af alphasyre i den benyttede humle, %U er udnyttelsesgraden af alfasyren i humlen, de to sidste i procent angivet som decimaltal, og V er volumen i liter.

Udnyttelsesgraden af alfasyren i humlen er først og fremmest afhængig af kogetiden – en kogetid på 60 minutter giver f.eks. en udnyttelsesgrad på ca. 20 %.

Hvis man koger 100 gram humle med et alfasyreindhold på 10 % med i 60 minutter i 100 liter urt vil man få følgende:

IBU = ( 100 x 0,1 x 0,2 x 1000 ) / 100 = 20

Men i virkelighedens verden er der en del andre faktorer der spiller ind, bl.a. indbrygningsprocenten, så for en mere nøjagtig bestemmelse findes der adskillige udvidede formler og tabeller.

Egentlig bestemmelse af IBU kan foretages ved en kemisk analyse.

Forskellige øl angivet med IBU 

Danske pilsnere ligger som regel omkring 15 IBU, medens tjekkiske pilsnere oftest ligger mellem 35 og 45 IBU
 Alvinne India Pale Ale extra restyled, 70 IBU
 XX-Bitter, 65 IBU
Mikrobryggeriet Mikkeller har brygget øllen 1000 IBU, der skulle være et eksperiment i at finde ud af "hvor meget humle man kan proppe i en øl."

Noter 

Øl

en:Beer measurement#Bitterness
Aia

Aia eller AIA har flere betydninger:

 Arbejdernes Idrætsklub Aarhus (AIA) – en dansk idrætsklub fra Århus.
 Aia – et pigenavn.
 AIA Group - en forsikringskoncern fra Hongkong.
Breisach am Rhein

Breisach am Rhein er en by i Landkreis Breisgau-Hochschwarzwald i delstaten Baden-Württemberg.

Geografi 
Breisach ligger ved Rhinens øvre del (Oberrhein) som her danner den tysk-franske grænse, cirka halvejs mellem Colmar og Freiburg im Breisgau (omkring 20 kilometer hver vej) og omkring 60 kilometer nord for Basel. Breisach ligger ved Kaiserstuhlbjergene; En bro, Rheinbrücke Breisach–Neuf-Brisach fører over Rhinen til Neuf-Brisach på den franske side af floden.

Inddeling 
Breisach am Rhein består af byelene Breisach, Gündlingen, Niederrimsingen og Oberrimsingen, tidligere var selvstændige kommuner, og har nu folkevalgte bydelsråd. 

I kommunen ligger også:
 Burg Alzenach
 Burg Breisach
 Burg Üsenberg
 Kloster Marienau

Eksterne henvisninger 

 Offizielle Internetpräsenz der Stadt Breisach am Rhein
 Museum für Stadtgeschichte
Edel Saunte

Edel Margareta Enrica Els Høst Saunte (13. marts 1904 i Næstved – 22. november 1991 i Helsingør) var en dansk jurist, kvindesagsforkæmper og socialdemokratisk politiker.

Saunte blev student fra Sortedam Gymnasium i 1922 og cand.jur. fra Københavns Universitet i 1925. Allerede i studietiden blev hun engageret i Dansk Kvindesamfund. Hendes engagement blev ikke mindre af, at hun selv oplevede diskrimination på baggrund af sit køn – først da hun som vikar ved Københavns Byret fik at vide, at hun aldrig ville blive fastansat her og derefter da hun blev afskediget fra sit job som sekretær i Ministeriet for Offentlige Arbejder fordi hun var gravid. Efterfølgende blev hun ansat som fuldmægtig i et advokatfirma, og i 1934 fik hun som den tredje kvinde i landet bestalling som landsretssagfører. Hun blev formand for Dansk Kvindesamfund i 1936, sad til 1941 og blev medlem af Københavns Borgerrepræsentation for Socialdemokratiet i 1937. I 1939 etablerede hun sammen med sin partifælle tidligere landstingsmedlem Ingeborg Hansen egen advokatvirksomhed med speciale i skilsmissesager og anden familieret. 

I 1946 blev hun rådmand for Magistratens 3. afdeling og året efter valgt til Folketinget, hvor hun sad til hun i 1962 blev Københavns Kommunes første kvindelige borgmester. Hun havde som borgmester for Magistratens 2. afdeling ansvaret for sundhedsvæsenet i byen og for kommunens beboelsesejendomme. Ved samme lejlighed nedlagde hun sin advokatvirksomhed. Hun var borgmester frem til 1972 og var efterfølgende medlem af flere råd, nævn og kommissioner, bl.a. var hun den første formand for Dansk Sygehusinstitut 1974-1978. I 1965 blev hun formand for Kvindekommissionen, der også talte partifællen Karen Dahlerup. 

Edel Saunte var gift med komponisten Erik Fiehn. Hun er begravet på Frederiksberg Ældre Kirkegård.

Kilder og eksterne henvisninger 
 
 Edel Saunte  i Dansk Kvindebiografisk Leksikon

Tidligere folketingsmedlemmer fra Socialdemokraterne
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Personer fra Næstved
Foreningsformænd fra Danmark
Landsdommere fra Danmark
Medlemmer af Københavns Borgerrepræsentation i 1900-tallet
Personer i Kraks Blå Bog (afdøde)
Kvinderetsforkæmpere fra Danmark
Borgmestre fra Socialdemokraterne
Personer i Dansk Kvindebiografisk Leksikon
Personer i Dansk Biografisk Leksikon
Tidligere medlemmer af Københavns Borgerrepræsentation fra Socialdemokraterne
Kvindekommissionen

Kvindekommissionen var en kommission, der blev nedsat af Krag-regeringen 4. februar 1965 og havde til formål at undersøge kvindernes stilling i samfundet og komme med forslag til lovgivning med henblik på at skabe reel ligestilling. De afsluttede betænkninger blev afgivet i 1974 og indeholdt 84 forslag. Blandt foreslog kommissionen at oprette et permanent ligestillingsorgan, hvilket skete med Ligestillingsrådet. 

Kommissionen bestod af 55 medlemmer, hvoraf størstedelen repræsenterede organisationer og politiske partier. Formand var den socialdemokratiske politiker Edel Saunte.

Kilder og eksterne henvisninger
 Statsministeriet: Det fremtidige ligestillingsarbejde

Etableret i 1965
Danske kommissioner
Ligestilling
IBU

IBU eller Ibu kan henvise til:

Forkortelser IBU 
 International Bitterness Units – måleenhed for bitterheden af øl
 International Biathlon Union – den internationale skiskydningsunion
 International Boxing Union – tidligere navn for European Boxing Union

Personer 
 Ibrahim Mohamed Solih – maldivisk politiker med kaldenavnet Ibu

Steder 
 Ibu (vulkan) – aktiv vulkan i Indonesien
Nordisk Studentersangerstævne

Nordisk Studentersangerstævne (Engelsk: Nordic Student Singers Summit) – NSSS, er en korfestival der arrangeres hvert tredje år i et nordisk eller baltisk land.

Historie 
Siden 1987 har nordiske og baltiske Universitetskor samlets hvert tredje år i en korfestival. Det første fandt sted i 1987 i Linköping, Sverige. Det var en fornyelse af en gammel tradition fra det 19. århundrede, da de skandinaviske kor rejste gennem Skandinavien med tog eller skib til at besøge hinanden. Det første NSSS havde fokus på pædagogiske og sociale arrangementer. Fra 1996, hvor 1.400 sangere udførde Carmina Burana af Carl Orff i København og i Tallinn 1999 Beethovens Symfoni nr. 9, NSSS er blevet mere af offentlige arrangementer. I Lappeenranta i Finland to stykker var uropført; Symfoni nr. 111 af Leif Segerstam og Das Lied des Wassers af Marcus Fagerudd. Begge under ledelse af Leif Segerstam.

Formål 
Formålet med NSSS er ”at samle de nordiske og baltiske akademiske kor i forskellige former for venskab og glæde, og arrangementer af høj musikalsk og social kvalitet. NSSS arrangeres hvert tredje år, af lokale arrangører.”

NSSS 1987-2017 

 2017 NSSS X , Oulu
 2014 NSSS IX, Tartu, Estland
 2011 NSSS VIII, Linköping, Sverige
 2008 NSSS VII, Stavanger, Norge
 2005 NSSS VI, Lappeenranta, Finland
 2002 NSSS   (annulleret)
 1999 NSSS V, Tallinn, Estland
 1996 NSSS IV, København, Danmark
 1993 NSSS III, Trondheim, Norge
 1990 NSSS II, Turku, Finland
 1987 NSSS I, Linköping, Sverige

Eksterne henvisninger 
 NSSS – Nordic Student Singers Summit 
 2017 NSSS X , Oulu

Kor
Studenterorganisationer
Musikfestivaler
Studentersangerstævne
Strukturkommissionen

Strukturkommissionen var en kommission, der blev nedsat af VK-regeringen 1. oktober 2002 med henblik på at danne grundlag for en politisk beslutning om en ændring af Danmarks politisk-administrative struktur, nærmere bestemt inddelingen og opgavefordelingen mellem landets amter og kommuner. Kommissionen skulle blandt andet vurdere fordelene og ulemperne ved at reducere antallet af folkevalgte niveauer fra tre til to. 

Betænkningen blev fremlagt 9. januar 2004. Den indeholdt tre modeller for den fremtidige struktur:
 Den brede amtsmodel: Stort set uændret opgavefordeling, men færre amter og kommuner.
 Den brede kommunemodel: Kommunerne overtager en række opgaver fra amterne, der dog ikke nedlægges, men reduceres i antal ligesom kommunerne.
 Statsmodellen: Amterne nedlægges, og deres opgaver fordeles mellem staten og kommunerne. Antallet af kommuner reduceres.

I modsætning til mange andre kommissionsbetænkninger indeholdt Strukturkommissionens betænkning ingen anbefaling til politikerne. Det gav anledning til en konflikt internt i kommissionen, der betød, at de tre uafhængige eksperter (Erik Bonnerup, Poul Erik Mouritzen og Jørgen Søndergaard) fik indføjet en mindretalsudtalelse, hvor de ud fra vurderinger af fordele og ulemper anbefaler konkrete forslag til reformer. 

Strukturkommissionens arbejde banede efterfølgende vejen for Strukturreformen.

Medlemmer af kommissionen
Strukturkommissionen havde følgende sammensætning:
 Johannes Due, adm. direktør for Sygeforsikringen Danmark (formand)
 Erik Bonnerup, direktør
 Kurt E. Christoffersen, kommunaldirektør, Frederiksberg Kommune
 Agnete Gersing, afdelingschef, Finansministeriet
 Peter Gorm Hansen, direktør, KL
 Erik Jacobsen, direktør, Københavns Kommune
 Thorkil Juul, afdelingschef, Indenrigs- og Sundhedsministeriet
 Otto Larsen, direktør, Amtsrådsforeningen
 Poul Erik Mouritzen, professor, Syddansk Universitet
 Per Bremer Rasmussen, finansdirektør, Økonomi- og Erhvervsministeriet
 Johan Reimann, afdelingschef, Justitsministeriet
 Jørgen Søndergaard, direktør, SFI - Det Nationale Forskningscenter for Velfærd

Eksterne henvisninger
 Strukturkommissionens betænkning på Indenrigs- og Sundhedsministeriets hjemmeside

Etableret i 2002
Danske kommissioner
Erik Bonnerup

Erik Bonnerup (født 6. februar 1939) er en dansk cand.scient. og tidligere erhvervsleder.

Bonnerup blev uddannet cand.scient. i matematik fra Københavns Universitet i 1966.

Han var fra 1966 ansat i Socialministeriet og fra 1971 i Danmarks Statistik. I 1973 blev han chef for økonomisk-statistisk kontor i Socialministeriet, og kom i 1975 til Kommunedata som regionschef og senere vicedirektør. Han blev i 1977 departementschef i administrationsdepartementet, Finansministeriet. Her var han til 1984, hvor han forlod centraladministrationen til fordel for en stilling som først vicedirektør og senere administrerende direktør i Politikens Hus. Han blev i 1988 administrerende direktør for Statsanstalten for Livsforsikring, der senere blev solgt til forsikringsselskabet Baltica og skiftede navn til Danica Pension. I november 1994 overtog Danske Bank hele Baltica-koncernen inclusive Statsanstalten/Danica med Erik Bonnerup i spidsen.

Erik Bonnerup gik på pension i 2000 og har siden været medlem af flere regeringsnedsatte kommissioner og råd, bl.a. Strukturkommissionen.

Matematikere fra Danmark
Erhvervsfolk fra Danmark
Departementschefer i Finansministeriet
Personer i Kraks Blå Bog
A.R. Radcliffe-Brown

Alfred Reginald Radcliffe-Brown (17. januar 1881 i Birmingham – 24. oktober 1955 i London) var en engelsk social-antropolog, som udviklede strukturfunktionalismen.

Radcliffe-Brown lavede sit første antropologiske feltstudie i 1906 på Andamanerne, hvor han studerede struktur og samfund og senere udgav hans første bog: The Andaman Islanders, 1922. Derudover lavede han feltarbejde i Australien i tiden fra 1910 til 1912, hvor han studerede de lokale australieres slægtskabssystemer og deres måde at relatere til social organisation, hvorefter han udgav bogen: Social Organization of Australian Tribes, 1931. 

Radcliffe-Brown underviste på flere forskellige universiteter rundt om i verden, som bl.a. University of Cape Town, 1920-1925, University of Sydney, 1925-1931, og University of Chicago, 1931-1937.

Eksterne henvisninger 

Antropologer fra England
Videnskabsfolk fra Storbritannien
Personer fra Birmingham